burgasdotpro/wikipedia huggingface dataset:
Spievaná poézia

Spievaná poézia je širšie nevyhranený hudobný žáner rozšírený v európskych krajinách, napríklad Poľsku a pobaltských štátoch. Pieseň pozostáva z básnického textu (najčastejšie balady) a hudby skomponovanej špeciálne na danú báseň. Skladby obvykle predstavujú jemnú melódiu a skromnejšie hudobné pozadie, často obsahujúci klavírny a gitarový part. Niektorí predstavitelia spievanej poézie sú speváci-skladatelia, iní zas básnici a ich spolutvorcovia. Spievanú poéziu produkujú aj pódioví herci a amatérski muzikanti.
Spievaná poézia zdieľaná momentálne v Rusku je na vzostupnej ceste: jej predstavitelia si často sami píšu texty, napr. Bulat Okudžava, Vladimír Vysockij. Podobne, umelci v iných krajinách sú klasifikovaní ako bardi, folkoví alebo folkrockoví umelci (napr. Jacques Brel, Lluís Llach, Ovidi Montlor, Georges Brassens, Léo Ferré, Bob Dylan, Simon and Garfunkel, Tom Waits, Leonard Cohen, Djorde Balasevic, Paco Ibáñez) alebo komorný pop. Umelci iných hudobných žánrov občas tiež produkujú spievanú poéziu, napríklad Czesław Niemen, ktorí mnohé piesne zakladajú na prácach poľských básnikov, sú obvykle považovaní za rockových alebo elektro-rockových hudobníkov.
Obvyklé formy vyjadrenia sú individuálne a predstavované na kolektívnych verejných akciách, festivaloch, verejných nahrávkach hudobných albumov.
Muzealita

Muzealita je predmet poznávania muzeológie. Je to špecifický poznávací a hodnotiaci vzťah človeka k realite. Pojem zaviedol Zbyněk Zbyslav Stránský. Muzealita znamená, že človek vybrané predmety ako svedkov určitých situácií považuje za také dôležité, že ich chce neohraničene zachovať a sprostredkovať spoločnosti.
Tento osobitý vzťah človeka k svetu sa viaže na predmety materiálnej povahy, ktoré nazývame muzeálie (zbierkové predmety). Ich znaky môžeme rozpoznať len gnozeologicky a axiologicky v rámci určitej schémy spoločenských vzťahov. Až v tejto vzťahovej schéme sa môžu považovať za muzeálie. Sú to teda objektivizácie muzeality, ktoré muzeológia rozlišuje, opisuje, skúma a vysvetľuje ako vedecké fakty.
Muzeológia je vedecká disciplína na filozofickom základe. Predmetom poznávania muzeológie nie je múzeum alebo jeho zbierky, ale muzealita. Ani predmetom pedagogiky nie je škola, ale vzdelávací proces. Muzealita je zvláštny poznávací a hodnotiaci vzťah človeka k realite. Úlohou muzeológie je skúmať zákonitosti, ktoré určujú muzeálny vzťah človeka k realite a umožňujú rozpoznanie nositeľov muzeality. To umožňuje vybrať, zachovať, preskúmať a sprostredkovať materiálne doklady prírody a človeka, ktoré pre spoločnosť plnia pamiatkovú funkciu. Pomocou muzeológie môžu muzeálne inštitúcie svoj vývoj formovať tak, aby v maximálne miere zodpovedali aj budúcim požiadavkám spoločnosti.
Orlia fontána

Orlia fontána je fontána, ktorá sa nachádza vo Vatikánskych záhradách, v blízkosti sochy sv. Petra. 
Opis.
Pochádza zo 17. storočia a jej autorom je holandský sochár Jan van Santen (Rimanmi nazývaný Vasanzio). Fontánu vytvoril pre pápeža Pavla V. v rokoch 1611 – 1612 pri príležitosti opravy starého akvaduktu Aqua Paola, ktorý privádza do Vatikánu vodu. Aj preto je hlavným prvkom fontány orol, súčasť pápežovho rodového znaku. K vytvoreniu fontány prispeli aj ďalší umelci, ako napríklad Carlo Maderno, autor alegorických sôch. 
Fontána je vymodelovaná z travertínových blokov ako umelá skala s výklenkami, kde voda v kaskádach padá do spodnej oválnej nádrže. Okrem hlavného prúdu idú ďalšie pramene z alegorických sôch i mimo nich. Na vrchu fontány je umiestnená socha orla, v postranných výklenkoch sú skryté sochy tritónov na delfínoch a drakov.
Sandó Kaisen

Sandó Kaisen, známy ako Majster Kaisen občianskym menom "Alain Krystaszek" (* 18. máj 1952, Noyon, Francúzsko) je významným predstaviteľom zen-budhistického smeru Sótó v Európe.
Biografia.
Narodil sa v roku 1952 vo francúzskom meste Noyon. V ôsmich rokoch sa jeho otec rozhodol pre návrat do Poľska. Vo Vroclavi sa dostalo Krystaszekovi kresťanskej výchovy. Po svojom návrate do Francúzska v roku 1967 sa stal strážcom katedrály v Noyone a sprievodcom v múzeu J. Kalvína. Neskôr si začal zarábať ako hudobník. V období prelomu šesťdesiatych a sedemdesiatych rokov sa vo Francúzsku výraznejšie šírila východná filozofia a tá si našla cestu aj k Alainovi Krystaszekovi. Ten sa totiž už v Poľsku začal venovať východným bojovým umeniam. V roku 1972 sa preto rozhodol ísť do Číny a získať vedomosti o bojových umeniach priamo od ázijských učiteľov. Dostal sa do kláštora v horách Wai-fang-šan kde pod vedením čínskeho majstra praktikoval kung-fu, meditáciu a získal vedomosti o tradičnej čínskej medicíne. Po návrate do Francúzska sa stretol s japonským majstrom Taisenom Dešimaruom, ktorý prišiel do Európy šíriť učenie zenu. Následne sa stal jeho žiakom a v roku 1979 podstúpil vysvätenie na mnícha pod menom "Sandó Kaisen" - Osamelý pustovník.
Ďalšia tvorba.
Spolu so svojimi žiakmi natočil celovečerný film "Prach sveta" (podľa skutočného životného príbehu), ktorý bol v Česku prvý krát premietaný v roku 2006.
Majster Sandó Kaisen je považovaný za zakladateľa východo-európskeho zenu. Vďaka jeho pravidelným misiám sa zen rozšíril na území Česka, Slovenska, Poľska, Ruska a Ukrajiny a vytvorilo sa široké spoločenstvo praktizujúcich. V Česku je známy širokej verejnosti od roku 1990 nielen vďaka knihám, ale aj prednáškam, konferenciám a vystúpeniam v rozhlase a televízii.
Pri svojich návštevách sa stretol s mnohými významnými osobnosťami kultúrneho a politického života, bol hosťom aj bývalého prezidenta Václava Havla, či duchovného učiteľa Eduarda Tomáša.
Monaghan (grófstvo)

Monaghan (, ) je írske grófstvo, ktoré leží na severovýchode Írska v provincii Ulster. Podľa sčítania uskutočneného v roku 2011 má grófstvo 60 483 obyvateľov. Je pomenované podľa mesta Monaghan, ktoré je jeho hlavným mestom. 
Geografia.
Monaghan leží vo vnútrozemí severovýchodného Írska. Monaghan je piate najmenšie z 26 írskych grófstiev, pričom počtom obyvateľov je štvrté najmenšie. Je aj najmenším z 9 grófstiev Ulstera rozlohou i počtom obyvateľov. 
Monaghan susedí s tromi írskymi grófstvami: s grófstvom Louth na juhovýchode, Meath na juhu a Cavan na juhozápade. Okrem toho susedí so Spojeným kráľovstvom (so severoírskymi) grófstvami Fermanagh na západe, Tyrone na severe a Armagh na východe.
Írčina.
Podľa sčítania 2011 z populácie staršej ako 3 roky (57 491 ľudí) ovládalo írčinu 38,7 % (22 268 obyvateľov). Niečo vyše tretina z nich (34,5 % – 7 676) írčinu používa iba v školstve, kde je vyučovanie írčiny povinné.
Futsal na Bolivarianských hrách 2013

Futsal na Bolivarianských hrách 2013 bol futsalový turnaj v rámci multišportového podujatia Bolivarianských hier 2013, ktorý sa konal v meste Trujillo, v Peru od 21. do 26. novembra 2013, za účasti 7 mužských tímov. Futsalový turnaj sa na hrách organizoval iba druhýkrát. Zápasy sa hrali v aréne Villa Deportiva Nacional (VIDENA). Hráči sa stali víťazmi, keď vyhrali všetky stretnutia. 
Účastníci.
 Číslo udáva umiestnenie v medzinárodnom Elo rebríčku k 2. decembru 2013.
Junior Eurovision Song Contest 2014

Junior Eurovision Song Contest 2014 bola dvanásta edícia hudobnej súťaže Junior Eurovision Song Contest. Súťaž sa konala 15. novembra na Malte. Víťazom sa stalo Taliansko, Vincenzo Cantiello s piesňou Tú Primo Grande Amore s 159 bodmi, druhé miesto získalo Bulharsko a tretie Arménsko.
Účastníci.
Oficiálna stránka.
http://www.junioreurovision.tv/page/timeline
Autoprotolýza

Autoprotolýza je chemická reakcia, ktorá prebieha medzi dvoma molekulami rozpúšťadla, z ktorých jedna reaguje ako Brønstedova kyselina a druhá ako Brønstedova zásada. Kyselina štiepi protón, ktorý zásada akceptuje. Akékoľvek rozpúšťadlo, ktoré má vodík a voľný elektrónový pár, môže podliehať autoprotolýze.
Najbežnejšou autoprotolýzou je autoprotolýza vody: 
Z dvoch molekúl vody tak vzniká oxónium a hydroxid.
Autoprotolýze podlieha napríklad aj čistý amoniak:
NH3 + NH3 → NH4+ + NH2-
To isté platí napríklad pre kyselinu octovú:
Sandra

Sandra môže byť:
Tri rokliny

Tri rokliny je priehrada a vodná elektráreň na rieke Jang-c’-ťiang v Číne.
Výstavba najvýkonnejšej a zároveň najväčšej vodnej elektrárne na svete začala v roku 1994 a dokončená bola v roku 2006. Hrádza s výškou až 185 metrov je dlhá 2 335 a široká a vytvára priehradné jazero s rozlohou a dĺžkou takmer . Zo zatopenej oblasti bolo vysťahovaných 1,3 milióna ľudí, pričom ďalšie státisíce museli oblasť opustiť kvôli zosuvom pôdy. Náklady na výstavbu dosiahli 25 mld. USD, no neoficiálne odhady uvádzajú až 180 mld.
Elektráreň bola spustená do prevádzky v roku 2008 a postupne bolo zabudovaných 32 generátorov s inštalovaným výkonom 22 500 MW. Ročná produkcia elektrárne je 80 TWh s maximom 98,8 TWh v roku 2014, čo je nepatrne viac, ako dosahuje paraguajsko-brazílska elektráreň Itaipú s inštalovaným výkonom 14 000 MW.
Augé (rozlišovacia stránka)

Augé môže byť:
Aleos (syn Afeida)

Aleos ("Aleos") je v gréckej mytológii syn a nástupca Afeida, kráľa arkádskej Tegee.
Aleos, syn Afeida, bol vnuk slávneho Arkada, po ktorom bola pomenovaná krajina Arkádia v strede Peloponézskeho polostrova. Po Aleovi zase nieslo svoje meno arkádske mesto Alea. Aleos a jeho manželka Neaira, dcéra Perea, boli rodičia synov, Lykurga a Kéfea a dcéry Augy,ktorú zneuctil hrdina Herakles a ona mu potom porodila syna Télefa.
Podľa antického autora Hygina, manželkou Alea z Arkádie bola Kleobulé a ich synovia Amfidamas a Kéfeus boli účastníkmi plavby Argonautov za zlatým rúnom do Kolchidy.
Axel Michaels

Axel Michaels (* 26. máj 1949, Hamburg, Nemecko) je nemecký indológ a religionista.
V období 1991 až 1996 vyučoval religionistiku na Universität Bern. Od roku 1996 vyučuje indológiu na Universität Heidelberg.
Je hovorcom strediska rituálnej dynamiky a spoluvedúcim združenia "Asien und Europa im globalen Kontext" na Universität Heidelberg. Vedľa svojej vlastnej publikačnej činnosti je aj editorom textov iných autorov.
František Švec

František Švec môže byť:
Bolivarianské hry 2013

Bolivarianské hry 2013 boli v poradí 17. Bolivarianské hry, ktoré sa konali v Trujillo, v Peru od 16.30. novembra 2013, za účasti 11 štátov a ktoré organizuje Bolivarianská športová organizácia (ODEBO). 
Podujatia sa zúčastnilo 4 389 športovcov, ktorí súťažili v 44 športoch a 57 disciplínach.
Okrem organizátorského mesta Trujillo sa niektoré podujatia hrali aj v ďalších 2 mestách: Lima a Chiclayo. Otvárací ceremoniál sa konal na štadióne Estadio Chan Chan, záverečný na štadióne Coliseo Gran Chimu. 
Hostiteľské mesto.
V roku 2010 bolo pôvodne zvolené za hostiteľské mesto Panama City. V októbri 2010 však Panama svoje organizátorstvo stiahla, pre nezhody s dvoma národnými olympijskými výbormi. V roku 2011 ohlásilo svoju kandidatúru peruánske mesto Trujillo, ktoré 7. februára 2012 v Rio de Janeiro získalo právo organizovania hier.
Maskotom hier bol "El Chalancito", typický jazdec a farmár severných častí Peru, ktorý má na sebe biele poncho s výšivkou boha kultúry Moche.
Dejiská hier.
Súťažilo sa v 13 dejiskách.
Zúčastnené štáty.
Hier sa zúčastnilo 6 štátov ODEBO a 5 štátov, ktoré nie sú členmi ODEBO (Čile, Dominikánska republika, Guatemala, Paraguaj a Salvádor).
Horská dráha

Horská dráha je zábavná atrakcia, primárne vyvinutá pre zábavné parky. V podstate ide o špecializovaný železničný systém. Skladá sa z trate, ktorá vedie podľa navrhnutých, často extrémnych vzorov; niekedy s jednou alebo viacerými „inverziami“ (napr. vertikálne slučky), ktoré na okamih otočia jazdca hore nohami.
Iapyx

Iapyx ("Iapyx") môže byť v gréckej mytológii:
Perdix

Perdix môže byť:
Geografia Švajčiarska

Švajčiarsko je hornatý a vnútrozemský štát, ktorý sa nachádza v strednej Európe.
Obklopuje ho 5 štátov: Rakúsko a Lichtenštajnsko z východu, Francúzsko na západe, Taliansko na juhu a Nemecko na severe. Rozloha krajiny je (svojou rozlohou je menšie ako Slovensko). Švajčiarsko je rozdelené do niekoľko krajov, nazývaných kantóny. Tvorí ho 26 suverénnych kantónov. Kantóny na náhorných plošinách sú najviac zaľudnené a sú to väčšinou priemyselné oblasti. Kantóny v Alpách sú menej zaľudnené, prevažuje tam katolícke náboženstvo a ich ekonomika je založená na turistickom ruchu.
Švajčiarsko je známe najväčším európskym pohorím Alpami, ktoré sa nachádzajú na juhu a juhovýchode. Sever krajiny tvorí Švajčiarska plošina. Väčšina obyvateľstva Švajčiarska žije na kopcovitých územiach a náhorných plošinách. Menšie pohorie Švajčiarska Jura sa nachádza na severozápade krajiny. Severnú hranicu s Nemeckom tvorí rieka Rýn, ktorá prichádza do Švajčiarska cez mesto Schaffhausen. Východnú hranicu s Nemeckom a Rakúskom tvorí Bodamské jazero ("Bodensee"). Juhozápadnú hranicu s Francúzskom tvorí Ženevské jazero.
Švajčiarsko je tiež rozdelené podľa jazyka. Tento štát má štyri úradné jazyky: nemčina (63,7 % obyv.), francúzština (20,4 % obyv.), taliančina (6,5 % obyv.) a rétorománčina (0,5 % obyv.). Od hlavného mesta Bern, smerom na východ ku Nemecku a Rakúsku sa hovorí nemecky. Francúzsky sa hovorí na západ od hlavného mesta Bern. Na juhu krajiny prevláda taliančina a v niekoľkých regiónoch kantónu Graubünden sa rozpráva retorománčinou.
Archeologické rozhledy

Archeologické rozhledy je české odborné periodikum so zameraním na archeológiu.
Dejiny.
Časopis vychádza od roku 1949, vydavateľom bola Československá akadémia vied v Nakladatelství ČSAV (neskôr Academia), od roku 1991 Archeologický ústav ČSAV / AV ČR Praha. Založený bol ako fórum pre široké spektrum archeologickej problematiky – prezentáciu nových archeologických nálezov, teoretické štúdie, drobné správy z terénu, recenzie, personálie a iné.
Súčasnosť.
Časopis, v súčasnej dobe recenzovaný, je zameraný na staršie dejiny človeka (pravek a včasný stredovek) a jeho hmotnej kultúry, vývoj životného prostredia i súčasné trendy archeologických disciplín predovšetkým v rámci strednej Európy. Jeho obsahom sú (zásadne pôvodné) štúdie, príspevky a polemiky, recenzie domácej i zahraničnej odbornej literatúry.
Futsal na Bolivarianských hrách 2009

Futsal na Bolivarianských hrách 2009 bol futsalový turnaj v rámci multišportového podujatia Bolivarianských hier 2009, ktorý sa konal v Sucre, v Bolívii od 15. do 19. novembra 2009, za účasti 4 mužských a 3 ženských tímov. Futsalový turnaj sa na hrách organizoval vôbec prvýkrát. Zápasy sa hrali v aréne Coliseo Polideportivo Garcilazo. V oboch kategóriách zvíťazili reprezentácie Kolumbie. 
Účastníci.
 Číslo udáva umiestnenie v medzinárodnom Elo rebríčku k 2. decembru 2013.
Waldemar Zboralski

Waldemar Zboralski (* 4. jún 1960, Nowa Sól, Poľsko) je poľský občiansky aktivista, bojovník za práva homosexuálov, politik a novinár.
Životopis.
Zboralski sa narodil v Nowej Sóli v Poľsku, kde vyrastal a vyštudoval vysokú školu. V novembri 1985 sa stal obeťou tajnej "Operácie Hyacint" organizovanej poľskou komunistickou políciou ("Milicja Obywatelska"). Cieľom operácie bolo vytvoriť národnú databázu všetkých homosexuálov a ľudí, ktorí mali nejaký kontakt s nimi.
V roku 1987 bol spoluzakladateľom a prvým predsedom "Warszawski Ruch Homoseksualny" (Varšavského Hnutia Homosexuálov). Po prvýkrát 17. novembra 1988 Zboralski bol povolaný do výskumu Rádia Slobodná Európa ako člen "nezávislých z hnutia vo východnej Európe".. Žil od mája 1988 do januára 1990 v Hamburgu.
Podľa Krzysztofa Tomasika, autora knihy: "Gejerel. Mniejszości seksualne w PRL-u" (Gejerel - Sexuálne menšiny v Poľskej ľudovej republike) bol Zboralski skoro "gay Wałęsa" a “hlavným ťažiskom vo Varšavskom gay hnutí".
Zboralski bojoval za legalizáciu sobášov homosexuálov v Poľsku, bol prvým človekom, ktorý publikoval články na túto tému v poľskej mainstreamovej tlači. V roku 2003 bol prvým človekom, ktorý sa stal čestným členom poľskej organizácie LGBT a "Kampania Przeciw Homofobii" (Kampane Proti Homofóbii).
V roku 2004, ako otvorený gay, sa Zboralski stal neúspešným kandidátom strany "RACJA Polskiej Lewicy" (Dôvod poľskej ľavice) vo voľbách do Európskeho parlamentu. V roku 2005 počas volieb do Sejmu, dolnej komory poľského parlamentu, ako otvorený gay bol neúspešným kandidátom strany "Sojusz Lewicy Demokratycznej" (Zväz demokratickej ľavice).
Dňa 12. októbra 2007 sa Zboralski oženil so svojím partnerom Krzysztofom Nowakom v Spojenom kráľovstve a stali sa tak prvým poľským gay-párom v danej krajine. V súčasnej dobe žije v Anglicku ako občan Spojeného kráľovstva a pracuje ako zdravotný asistent
Miloš Anděra

RNDr. Miloš Anděra, CSc. (* 27. august 1947 Praha) je český zoológ, ochranca prírody, ekológ, pedagóg, vedecký kurátor zoologických zbierok, spisovateľ-publicista, dlhoročný pracovník zoologického oddelenia Národného múzea v Prahe, v rokoch 1988 až 2002 vedúci tohto oddelenia, autor mnohých desiatok vedeckých i populárno náučných statí a publikácií.
V novembri 2008 získal Cenu ministra životného prostredia.
Dezider Castiglione

Dezider Castiglione (* 26. november 1924, Hlohovec – † 1. marec 2005, Bratislava) bol slovenský akademický maliar, ktorý sa venoval maľbe, kresbe, grafike a monumentálnej tvorbe v architektúre.
Životopis.
Narodil sa 26. novembra 1924 v Hlohovci. Jeho rodina pochádza z Talianska. V rokoch 1945 – 1948 študoval na Oddelení výtvarnej výchovy pri Slovenskej vysokej školy technickej v Bratislave, neskôr na Prírodovedeckej fakulte a na Pedagogickej fakulte Univerzity Komenského v Bratislave. Od roku 1949 do 1953 pôsobil ako asistent profesora Jána Mudrocha na Vysokej škole výtvarných umení v Bratislave. Od roku 1954 sa sústredil na monumentálnu tvorbu v architektúre. V rokoch 1977 – 1979 viedol oddelenie monumentálneho maliarstva na VŠVU.
Ako prvý na Slovensku skúšal sklobetónovú techniku, ktorú je od roku 1971 vidieť na budove Farmaceutickej fakulty UK. Medzi prvými uplatnil aj sklenú mozaiku, napríklad na internáte VŠP v Nitre. Medzi jeho významné diela patrí i mozaika na kúpalisku v Ružovej doline v Bratislave či vitráž obradnej siene na Slavíne.
V roku 2002 vydal knihu "Zomrieť v San Franciscu".
Futsal na Bolivarianských hrách

Futsal na Bolivarianských hrách je futsalový turnaj, ktorý sa koná v rámci multišportového podujatia Bolivarianských hier. Do programu hier bol turnaj prvýkrát zaradený na 16. bolivarianských hrách v roku 2009 v bolívijskom Sucre, v mužskej i ženskej kategórii súčasne. Futsalový turnaj sa odvtedy koná pravidelne. Na hrách v rokoch 2013, 2017 a 2022 sa organizoval iba mužský turnaj. Najviac víťazstiev na ňom zaznamenala .
Červona Poľana (Piščanský rajón)

Červona Poľana () je sídlisko na Ukrajine v Piščanskom rajóne Vinnyckej oblasti. Žije tu 194 obyvateľov.
Le Monde

Le Monde je francúzsky denník založený v 1944 Hubertom Beuve-Mérym. Možno ho považovať za večerník, pretože vychádza vždy poobede v Paríži s dátumom nasledujúceho dňa a distribuuje sa do provincií nasledujúce ráno. Sú to noviny referenčného typu už niekoľko desaťročí. Kolportujú sa aj do zahraničia v počte 40 tisíc exemplárov. Editori novín si ctia princípy zodpovednosti a etiky čo sa týka výberu informácií a ochrany informačných zdrojov žurnalistov.
"Le Monde" stojí na pozícii ľavého stredu francúzskej politiky a jeho čitatelia sú politicky rôznorodí, no v zásade ľavičiari. Le Monde vlastní skupina „Le Monde“, ktorej spoluvlastníkmi sú od roku 2010 politici Xavier Niel, Pierre Bergé a Matthieu Pigasse. 
Le Monde vychádza v papierovej aj elektronickej verzii.
Založenie.
Prvé číslo vyšlo 18. decembra 1944 datované na 19. decembra na jedinej strane. Noviny boli nasledovníkom časopisu „Le Temps“, ktorý bol obvinený z kolaborácie s fašizmom a prevzali od neho formát a prezentáciu, osadenstvo redakcie, pracovníkov a zamestnancov a tiež sídlo na rue des Italiens. Ich založenie inicioval prezident Charles de Gaulle, ktorý si želal darovať Francúzsku prestížny denník zameraný aj na zahraničnú politiku a ktorý mal byť oficiálnym vládnym denníkom.
Georges Bidault, predseda "Conseil national de la Résistance" navrhol de Gaullovi osobu Huberta Beuve-Méryho. Tento dlhšie váhal, pretože chcel riadiť nezávislý denník tvárou v tvár politickej, ekonomickej a náboženskej moci. Beuve-Méry založil 11. decembra 1944 spoločnosť s ručením obmedzeným s názvom „Le Monde“ s kapitálom 200 tisíc frankov rozdeleným na 200 zamestnaneckých podielov, jeho prvá redakčná rada mala členov ako René Courtin, profesor práva, a Christian Funck-Brentano, bývalý tlačový tajomník v kabinete generála de Gaulla. Denník vychádzal každý deň a bol určený podobne ako Le Temps elite. V roku 1945 vychádzalo 150 tisíc exemplárov jedného vydania. Hoci denník sa zrodil v tieni štátnej moci, postupne sa emancipoval vďaka osobe Huberta Beuve-Méryho, ktorý prejavil svoju vydavateľskú nezávislosť počas studenej vojny a vojny v Indočíne.
Externé odkazy.
Le monde - web 
Zdroj.
Aktaié

Aktaié alebo Aktaia ("Aktaié") môže byť v gréckej mytológii:
Ókypeté

Ókypeté alebo Ókypeta ("Ókypeté") môže byť v gréckej mytológii:
Emil Axman

Emil Axman (* 3. jún 1887, Rataje – † 25. január 1949, Praha) bol český hudobný skladateľ, publicista a folklorista.
Život.
Po štúdiách na gymnáziu v Kroměříži odišiel v roku 1906 do Prahy, kde študoval estetiku, hudobné vedy a históriu na Karlovej univerzite. Súbežne navštevoval hodiny skladby u Vítězslava Nováka, teórie u Karla Steckra a kontrapunktu u Otakara Ostrčila.
Axman sa venoval aj zberu slováckých piesní na Kroměřížsku. Vplyv moravského folklóru prostúpil do väčšiny jeho skladieb. Pre svoje hlboké znalosti a orientáciu v histórii sa stal pracovníkom knižnice Národného múzea v Prahe a neskôr i na krátky čas po oslobodení v roku 1945 riaditeľom Národného múzea. Bol prispievateľom do odbornej tlače, ale často publikoval aj v Lidových novinách. Od 29. mája 1928 sa stal riadnym členom Českej akadémie vied a umení.
Jeho otcom bol kantor a organista Vilém Axman (1850 – 1939).
Dielo.
Je autorom mnohých desiatok vokálnych aj inštrumentálnych skladieb, ktoré sa stali pevnou súčasťou odkazu tradičného prúdu v českej hudbe prvej polovice 20. storočia.
Je autorom práce s názvom "Morava v české hudbě XIX. století". Praha 1920., v ktorej sa zaoberá teóriou ľudových piesní a ich zberateľmi.
TV Nitrička

TV Nitrička je regionálna spravodajská televízia, ktorá svojím signálom pokrýva celý Nitriansky kraj a aj celé územie Slovenska.
Vysielanie.
Vysielanie v okolí mesta pre potenciál vyše 200-tisíc ľudí je zabezpečené prostredníctvom digitálneho DVB-T vysielania. Šírenie televízie je posilnené cez Magio, Max multimedia, Fiber TV, Antik Telecom, Slovanet nielen v rámci Nitrianskeho kraja, ale aj celoslovensky. Diváci majú možnosť pozerať livestream aj cez web www.tvnitricka.sk.
Relácie.
Televízia vyrába správy hlavne na základe námetov od divákov na témy, ktoré navrhujú. Každý má možnosť prispieť do vysielania prostredníctvom pravidelných ankiet, prípadne vlastnými príspevkami. TV Nitrička vyrába vlastné relácie „Zdravie“, „Bývanie a záhrada“, „Pole position“, „Kam na školu“, „Trendy“, „Bio = Zdravie“, „Krížom, krážom po vidieku“ a mnohé ďalšie.
Petr Pravec

Mgr. Petr Pravec, Dr. (* 17. september 1967 Třinec) je český astronóm, objaviteľ mnohých planétok. Je angažovaný v skupine staníc nazvaných BinAst, ktoré sledujú blízkozemné objekty. Objavil viac ako 300 planétok (k 8. 2. 2012 celkom 313, z toho 115 samostatne).
Vyštudoval odbor fyzika na Masarykovej univerzite v Brne. Postgraduálne potom absolvoval astronómiu na Karlovej univerzite. Pracuje v Astronomickom ústave Akadémie vied Českej republiky v Ondřejove.
Je po ňom pomenovaná planétka 4790 Petrpravec, ktorú v roku 1988 objavila americká astronómka Eleanor F. Helinová.
Basketbal na Hrách Juhovýchodnej Ázie 2013

Basketbal na Hrách Juhovýchodnej Ázie 2013 bol basketbalový turnaj v rámci multišportového podujatia Hier Juhovýchodnej Ázie 2013, ktorý sa konal v Neipyijto, v Mjanmarsku od 8. do 16. decembra 2013, za účasti 7 mužských a 5 ženských tímov. Basketbalový turnaj sa organizuje od začiatku konania hier, a toto bolo už jeho 17. vydanie. Všetky zápasy sa hrali v aréne Zayar Thiri Indoor Stadium s kapacitou 5 000 divákov. Víťazmi sa stali basketbalisti Filipín a basketbalistky Thajska.
Texas (rozlišovacia stránka)

Texas môže byť:
Marko Markov

Marko Markov môže byť:
Matthew Weiner

Matthew Weiner (* 29. jún 1965, Baltimore, Maryland, Spojené štáty) je americký scenárista, režisér a producent. Weiner je tvorcom populárneho seriálu "Mad Men". Pracoval taktiež na seriáli "Sopranovci". Za "Mad Men" a "Sopranovcov" získal viacero cien Emmy a Zlatých glóbusov.
Mad Men.
Weiner vytvoril pre AMC seriál "Mad Men", ktorý vyhral veľké množstvo cien Emmy, Zlatých glóbusov a iných ocenení nielen za herecké výkony ale aj za scenár alebo réžiu. Weiner sa podieľa na skoro všetkých scenároch a sám aj niekoľko častí režíroval.
Volejbal na Hrách Juhovýchodnej Ázie 2013

Volejbal na Hrách Juhovýchodnej Ázie 2013 bol volejbalový turnaj v rámci multišportového podujatia Hier Juhovýchodnej Ázie 2013. Konal sa v Neipyijto, v Mjanmarsku od 13. do 21. decembra 2013, za účasti 7 mužských a 5 ženských tímov. Volejbalový turnaj sa organizuje od roku 9. hier v roku 1977, a toto bolo už jeho 18. vydanie. Všetky zápasy sa hrali v aréne Zayar Thiri Indoor Stadium s kapacitou 3 000 divákov. V obidvoch kategóriách zvíťazili a titul obhájili reprezentanti Thajska.
Účastníci.
 Číslo udáva umiestnenie v medzinárodnom rebríčku FIVB k 7. októbru 2013.&lt;/small&gt;
 Číslo udáva umiestnenie v medzinárodnom rebríčku FIVB k 7. októbru 2013.&lt;/small&gt;
Gorgo (manželka Aigypta)

Gorgo alebo Gorgó ("Gorgo/iný prepis: Gorgó") je v gréckej mytológii manželka egyptského kráľa Aigypta.
Gorgo bola manželkou egyptského kráľa Aigypta a matkou jeho synov, Perifa, Oinea, Aigypta, Menalka, Lampa a Idmóna. Aigyptos bol otcom päťdesiatich synov, ktorých mal so svojimi početnými manželkami a družkami. Synovia Aigypta sa uchádzali o päťdesiat dcér jeho brata Danaa, ktorý vládol v susednej Líbyii. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Synom Gorgo potom za manželky vybrali dcéry Danaa a jeho manželky Pierie. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Poslúchli ho všetky dcéry okrem najmladšej Hyperméstry, ktorá sa do svojho manžela Lynkea zaľúbila a otcov rozkaz nesplnila. Za tento hrozný skutok boli dcéry Danaa bohmi odsúdené na večný trest nosiť v podsvetí do deravého suda vodu.
Pozemný hokej na Hrách Juhovýchodnej Ázie 2013

Pozemný hokej na Hrách Juhovýchodnej Ázie 2013 bol turnaj v pozemnom hokeji v rámci multišportového podujatia Hier Juhovýchodnej Ázie 2013. Konal sa v Rangúne, v Mjanmarsku od 13. do 21. decembra 2013, za účasti 5 mužských a 6 ženských tímov. Hokejový turnaj sa organizuje od 6. hier v roku 1971, a toto bolo jeho 13. vydanie. Všetky zápasy sa hrali na štadióne Theinphyu Hockey Field Stadium s kapacitou 1 000 divákov. V obidvoch kategóriách zvíťazili a titul spred 6 rokov obhájili reprezentanti favorizovanej Malajzie.
Svetový rekord.
Na turnaji padol svetový rekord v gólovom rozdiele v zápase. Postarali sa o to , ktoré v skupine zdolali . Predchádzajúci rekord držali , ktoré v roku 2003 zdolali na Majstrovstvá Južnej Ameriky žien družstvo .
Účastníci.
 Číslo udáva umiestnenie v medzinárodnom rebríčku FIH k 25. novembru 2013.&lt;/small&gt;
 Číslo udáva umiestnenie v medzinárodnom rebríčku FIH k 25. novembru 2012.&lt;/small&gt;
Jeff Bridges

 Jeffrey Leons "Jeff" Bridges (* 4. december 1949, Los Angeles, Kalifornia, USA) je americký herec, hudobník a filmový producent
Popeľuchy (Piščanský rajón)

Popeľuchy () je sídlisko na Ukrajine v Piščanskom rajóne Vinnyckej oblasti. Žije tu 468 obyvateľov.
Vodné pólo na Hrách Juhovýchodnej Ázie 2013

Vodné pólo na Hrách Juhovýchodnej Ázie 2013 bol vodnopólový turnaj v rámci multišportového podujatia Hier Juhovýchodnej Ázie 2013. Konal v Neipyijto, v Mjanmarsku od 6. do 10. decembra 2013, za účasti 5 mužských tímov. Vodnopólový turnaj sa organizoval od 3. hier v roku 1965, a toto bolo už jeho 25. vydanie, pričom zakaždým zvíťazilo družstvo . Všetky zápasy sa hrali na plaveckom štadióne Zeyar Thiri Swimming Pool s kapacitou 2 800 divákov. 25. krát za sebou sa stal víťazom , ktorý zvíťazil vo všetkých stretnutiach.
Hadar Galronová

Hadar Galron (* 1970, Londýn) je izraelská dramatička, scenáristka a herečka.
Životopis.
Narodila sa v Londýne do ortodoxnej židovskej rodiny. V trinástich sa odsťahovala s rodinou do Izraela. Najskôr pracovala ako učiteľka, potom cez otcov zákaz vstúpila do armády. Na telavivskej univerzite študovala divadlo. Je vydatá a má tri deti.
O divadlo sa zaujímala už od detstva. V tomto ohľade ju ovplyvnila jej matka, ktorá režírovala školské divadelné predstavenia. Vo svojich dielach kritizuje nerovné postavenie žien v ortodoxnej židovskej spoločnosti. Okrem hrania a písania vážnych hier vystupuje aj v stand-up comedy.
Hadar Galronová dvakrát navštívila Česko: prvýkrát v roku 2008, kedy mala jej hra "Mikve" premiéru vo Stavovskom divadle, druhýkrát prišla na festival Jiráskův Hronov, v rámci ktorého sa konalo amatérske predstavenie jej hry.
Menalkes

Menalkes alebo Menalkés ("Menalkes/iný prepis: Menalkés") môže byť:
Lampos

Lampos môže byť:
Alois Vojtěch Šembera

Alois Vojtěch Šembera, známy tiež pod pseudonymom Mudromil Mýtský, (* 21. marec 1807, Vysoké Mýto – † 23. marec 1882, Viedeň) bol český jazykovedec a literárny historik, profesor češtiny a českej literatúry na Stavovskej akadémii a Univerzite Palackého v Olomouci a Viedenskej univerzite, a tiež prekladateľ z nemčiny.
Jeho prednášky na Stavovskej akadémii, kde viedol v rokoch 18391847 katedru českého jazyka a literatúry, navštevoval celý rad neskorších významných českých vlastencov, vrátane Arnošta Förchtgotta (v rokoch 18431846).
Florbal na Hrách Juhovýchodnej Ázie 2013

Florbal na Hrách Juhovýchodnej Ázie 2013 bol florbalový turnaj v rámci multišportového podujatia Hier Juhovýchodnej Ázie 2013, ktorý sa konal v Nay Pyi Taw, v Mjanmarsku od 2. do 5. decembra 2013, za účasti 3 mužských a 3 ženských tímov. Florbal bol na hrách ako demonštračný šport, o ktorom rozhodla v januári 2013 správna rada Federácie Hier Juhovýchodnej Ázie. Družstvá Mjanmarska a Indonézie absolvovali svoju reprezentačnú premiéru. Víťazom v oboch kategóriách sa bez straty bodu stali reprezentanti Singapuru.
Účastníci.
 Číslo udáva umiestnenie v medzinárodnom rebríčku IFF k 14. máju 2013.
Futsal na Hrách Juhovýchodnej Ázie 2013

Futsal na Hrách Juhovýchodnej Ázie 2013 bol futsalový turnaj podľa pravidiel FIFA v rámci multišportového podujatia Hier Juhovýchodnej Ázie 2013. Konal sa v Neipyijto, v Mjanmarsku od 9. do 20. decembra 2013, za účasti 6 mužských a 5 ženských tímov. Futsalový turnaj sa organizuje od 24. hier v roku 2007, a toto bolo jeho 3. vydanie. Všetky zápasy sa hrali v aréne NayPyiTaw Stadium s kapacitou 2 300 divákov. Víťazom sa v oboch kategóriách stali obhajcovia titulov z Thajska. Ženská futsalová reprezentácia dostala za víťazstvo na turnaji od futbalového zväzu Thajska odmenu 62 000 USD.
Pôvodne sa mali na turnaji zúčastniť aj obe reprezentácie Filípín, ale Filipínsky olympijský výbor sa rozhodol ich, rovnako ako aj obe futbalové reprezentácie, nezaradiť na hry z dôvodu malej šance na zisk medailí.
Účastníci.
 Číslo udáva umiestnenie v medzinárodnom Elo rebríčku k 2. decembru 2013.
Zuzana Zvolenská

JUDr. Zuzana Zvolenská (* 27. január 1972, Bratislava) je slovenská politička, od 4. apríla 2012 ministerka zdravotníctva SR. Funkcie sa vzdala 3. novembra 2014.
Životopis.
Vzdelanie ukončila v roku 1995 na Právnickej fakulte Univerzity Komenského. Po jej absolvovaní pracovala v Univerzálnej bankovej poisťovni. Od roku 2002 pracovala v Spoločnej zdravotnej poisťovni, kde bola v roku 2006 zvolená za predsedníčku predstavenstva a generálnu riaditeľku. Začiatkom roku 2008 odstúpila z funkcie a bola zvolená za predsedníčku predstavenstva a generálnu riaditeľku vo Všeobecnej zdravotnej poisťovni. Po voľbách v roku 2010 bola odvolaná z funkcie vo VŠZP a neskôr sa v roku 2010 sa stala členkou predstavenstva poisťovne Dôvera.
Práca vo verejnej sfére.
Vo februári 2011 sa stala poradkyňou Úradu pre dohľad nad zdravotnou starostlivosťou. 4. apríla 2012 bola vymenovaná za ministerku zdravotníctva SR. Ministerkou sa stala ako jedna z troch nestranných. Zároveň bola druhá žena na čele rezortu a prvá bez titulu MUDr. Po odchode zo Všeobecnej zdravotnej poisťovne v roku 2010 mala v spoločnosti zanechať dlhy vo výške 120 miliónov €. Potom pracovala ako riaditeľka úseku zdravotných činností v poisťovni Dôvera vlastnenej Pentou. Pri ministerskej nominácii toto spojenie vyvolávalo kritiku. Bližšie vzťahy s Pentou Zvolenská poprela.
Premiér Robert Fico požiadal 3. novembra 2014 Zvolenskú o demisiu. Dôvodom bol predražený nákup CT prístroja pre piešťanskú Nemocnicu Alexandra Wintera. Cena prístroja mala byť 1,6 milióna €, t. ј. o 600 000 € viac, ako vysúťažilo predošlé vedenie nemocnice. Ministerka sa obrátila na Úrad pre verejné obstarávanie, ako aj na Najvyšší kontrolný úrad. Akceptovala politickú zodpovednosť za nominantov ministerstva zdravotníctva a poznamenala, že „nemocnice vo forme neziskových spoločností nie sú organizáciami v zriaďovateľskej pôsobnosti ministerstva a nevzťahuje sa na ne jej príkaz o predchádzajúcom súhlase na začatie verejného obstarávania, a ani na ich kontrolu“. Funkcie podpredsedníčky parlamentu a predsedníčky dozornej rady nemocnice sa zriekla aj Renáta Zmajkovičová (SMER – SD). Objednávku dostala firma Medical Group SK, kde pôsobil predseda parlamentu Pavol Paška (SMER – SD). Opozícia žiadala odvolať aj jeho.
Kazo Kanala

Kazo Kanala (* 15. august 1946 Šahy† 22. december 2020 Bratislava) bol slovenský karikaturista, ilustrátor, kresliar a prezident Slovenskej únie karikaturistov.
Študoval architektúru na Stavebnej fakulte SVŠT v Bratislave. Ilustroval desiatky kníh vrátane učebníc. Je autorom výtvarných návrhov k 36 animovaným filmom. Bol zakladateľom a prezidentom Slovenskej únie karikaturistov (SUK), prezidentom FECO (Federation of European Cartoonists Organisation) – Slovakia a čestným členom Brazílskej asociácie karikaturistov. Od roku 1993 usporiadal výstavy diel členov SUK na Slovensku i vo svete – v Európe i v Ázii.
Výstavy: s M. Bartákom – Praha; s B. Perneckým – Trondhaim; samostatné: Praha – Malostranská beseda, Banská Bystrica, Bratislava, Budapešť hrad – 2003, Nyíregyháza Mestská galéria – 2004. Bol viackrát členom poroty medzinárodnej súťažnej výstavy (Hradec Králové, Písek, Praha, Cuneo, Recife, Budapešť atď.).
Bol usporiadateľom „kazových štvrtkov“. Od roku 1993 každý štvrtok navštevoval deti v Detskej fakultnej nemocnici v Bratislave, ale aj v zahraničí. Jeho pozvanie na toto podujatie prijalo 135 popredných domácich a zahraničných umelcov a osobností. Od roku 1994 získal desiatku domácich i zahraničných cien.
Go-oo

Go-oo bol kancelársky balík vytvorený úpravami balíka OpenOffice.org. Projekt bol zrušený v prospech LibreOffice, do ktorého boli včlenené jeho špeciálne funkcie.
História.
Go-oo vychádza zo zdrojového kódu OpenOffice.org, ku ktorému pridáva ďalšie funkcie. Vznikol kvôli nespokojnosti so spôsobom, akým Sun Microsystems začleňoval do OpenOffice.org nové funkcie.
Vlastnosti.
Rovnako ako OpenOffice.org obsahuje Writer, Calc, Impress, Draw a Base. Prináša však niektoré funkcie, ktoré balík OpenOffice.org zatiaľ neimplementuje:
Kancelársky balík Go-oo podporuje operačné systémy Microsoft Windows a Linux.
Mykolajivka (Piščanský rajón)

Mykolajivka () je sídlisko na Ukrajine v Piščanskom rajóne Vinnyckej oblasti. Žije tu 224 obyvateľov.
Ultraviolence

Ultraviolence je tretí štúdiový album americkej speváčky Lany Del Rey. 
Po prvýkrát spomenula názov albumu 4. decembra 2013 pri premiére muzikálu Tropico, kde hrá aj hlavnú rolu.
Skladby.
Vo februári 2013 vôbec po prvýkrát spomenula nejakú prácu na novom albume, no zatiaľ písala iba na textoch skladieb. Spomenula okrem iného skladbu "Black Beauty".
Okrem "Black Beauty" boli neskôr v roku 2013 nahraté ďalšie nové skladby. Niektoré sa objavili na internete, o iných je záznam v ASCAP 
(American society of composers, authors and publishers). Nahrávanie albumu pokračovalo v roku 2014 s producentom Danom Auerbachom.
Single.
West Coast.
„West Coast“ bolo vydané 14. apríla 2014 ako tzv. „leadsingle“ albumu. Názov singlu potvrdila speváčka už 3. apríla. Skladba sa úspešne zaradila v rebríčkoch dvadsiatich krajín a v Spojených štátoch sa v debutovom týždni predalo viac než 120 000 kusov. V USA sa dokázala skladba držať v rebríčkoch dva týždne. Prvý týždeň na 17. mieste v Billboard Hot 100 a neskôr na 29. mieste v rebríčku US Adult Alternative Songs.“
Hudobné video pre pieseň vyšlo 7. mája, deň pred tým sa na internete objavila demoverzia videa. 
Shades of Cool.
„Shades of Cool“ vyšlo ako druhý singel 26. mája. Singel zožal menší úspech než "West Coast". „Shades of Cool“ sa dostalo iba do rebríčkov desiatich krajín a aj to zväčša v horších pozíciach. V USA debutovalo na 79. priečke.
Video tohto singlu bolo robené na viac profesionálny štýl ako oficiálne video skladby West Coast.
„Shades of Cool“ sa stretlo s pozitívnymi názormi od kritikov.
Ultraviolence.
„Ultraviolence“ bol tretí a najmenej úspešný digitálny singel. Skladba vyšla 4. júna a dostala sa do rebríčkov iba v troch krajinách.
Kritiky tejto skladby boli zmiešané až negatívné. 
V skladbe „Ultraviolence“ pokračuje Lana Del Rey v príbehu, o ktorom spievala v niektorých skladbách z albumu Sirens z roku 2006. V piesni je priama referencia na album, keď Del Rey spieva: "I can hear sirens, sirens"
Brooklyn Baby.
O štyri dni neskôr, 8. júna, vyšiel štvrtý a zatiaľ posledný singel „Brooklyn Baby.“ Brooklyn Baby sa zaradilo v rebríčkoch lepšie než predošlému singlu. V skladbe mal účinkovať aj zosnulý spevák Lou Reed, ktorý v deň ich prvého plánovaného stretnutia zomrel.
Komerčný úspech.
Album zožal veľmi rýchlo predpokladaný úspech; prvý týždeň sa v USA predalo 182, 000 a celosvetovo okolo 800, 000 kusov. V júli už bol ohlásený predaj viac než jedného milióna kópii. 
Okrem iného bol album kritikmi veľmi dobre ohodnotený.
Květa Fialová

Květa Fialová, vlastným menom Květoslava Fialová (* 1. september 1929, Veľké Dravce/Buzitka – † 26. september 2017, Praha) bola česká herečka, divadelná, filmová a televízna diva, manželka už zosnulého českého režiséra Pavla Hášu.
Životopis.
Narodila sa vo Veľkých Dravciach, časti Ipeľka (dnes súčasť obce Buzitka) na Slovensku. Jej matkou bola výtvarníčka a sochárka Květoslava Fialová a otcom český legionár Vlastimil Fiala. Rodina žila na Slovensku do roku 1938, keď bola nacionalistami vyhnaná do Čiech. Presťahovala sa do Žďáru u Police nad Metují a neskôr do Borohrádku.
Po skončení vojny v rokoch 19461950 vyštudovala brniansku JAMU. Pôsobila v niekoľkých oblastných divadlách, v Českom Těšíne (hneď po skončení vojny pred nástupom na JAMU), Opave (1950 – 1951), Českých Budějoviciach (1951 –1954), v Kolíne (1954 – 1956), aj v Martine (1956 – 1957). Od roku 1958 bola v angažmáne v pražskom Divadle ABC, ktoré v tom čase riadil Jan Werich. Po zlúčení Divadla ABC s Mestskými divadlami pražskými tu pôsobila od roku 1963 až do roku 1990 a v ďalších rokoch ako stály hosť. V období rokov 2010 – 2013 pôsobila v Slováckom divadle Uherské Hradiště.
Vo filme sa objavila už v 40. rokoch a hrala vo viac ako 120 filmoch. Rovnako tak neskôr v televíznych inscenáciách a seriáloch, aj v dabingu. Zrejme najznámejšou rolou je postava barovej speváčky "Tornado Lou" v paródii "Limonádový Joe aneb Koňská opera".
Bola vydatá za režiséra Pavla Hášu do jeho smrti 5. augusta 2009. V decembri roku 1962 sa im narodila dcéra Zuzana. Mala vnučku Dominiku.
Pavel Háša

Pavel Háša (* 1. jún 1929, Praha – † 5. august 2009, Praha) bol český divadelný, filmový, televízny scenárista a režisér, manžel herečky Květy Fialovej.
Divadlo ABC

Divadlo ABC je činoherné divadlo patriace pod Městská divadla pražská. Nachádza sa v Prahe 1 na Novom Meste v Paláci U Nováků. Prakticky vzniklo v roku 1929, kedy v divadelnom sále tohto paláca začalo pôsobiť Osvobozené divadlo, ktoré tu však roku 1938 bolo donútené činnosť ukončiť. Po roku 1955 tu ONV Prahy 1 zriadil Divadlo satiry, ktorého riaditeľom bol do roku 1961 Jan Werich, ktorý sa pokúšal o nadviazanie na predvojnovú tradíciu Osvobozeného divadla. Politické dôvody viedli v roku 1958 k premenovaniu na Divadlo ABC, tento názov si ponechalo dodnes. Roku 1962 bolo začlenené pod Městská divadla pražská, do ktorého patrilo tiež Divadlo Komedie a od roku 1974 aj Rokoko (dodnes).
Eva Sadková

Eva Sadková (* 16. júl 1931 Praha – † 8. apríl 2000 Praha) bola česká filmová režisérka a scenáristka.
Život.
Vyštudovala réžiu na Divadelnej fakulte Akadémie múzických umení v Prahe a od roku 1954 pracovala ako režisérka dramatických relácií v Československej televízii.
Filmografia.
Réžia.
Režírovala asi 150 relácií v ČT a asi dvadsať pohostinských predstavení v pražských divadlách.
Petr Rychlý

Petr Rychlý (* 9. august 1965 Praha, Česko-Slovensko) je český herec, dabingový herec, moderátor a režisér. Vyštudoval strednú ekonomickú školu v Karlových Varoch. Je jedným zo zakladateľov súčasného Divadla Na Fidlovačce. Na tejto scéne pôsobil medzi rokmi 1998 a 2012. Od septembra 2012 je členom hereckého súboru Divadla na Vinohradech.
Ako moderátor pôsobil v televíznych reláciách "Ptákoviny", "Natočto!" a "Rychlý prachy". Medzi jeho hlavné herecké role patrí postava primára Čestmíra Mázla v televíznom seriáli "Ordinace v růžové zahradě". Objavil sa tiež v "Četnických humoreskách". Tu stvárnil rolu kolaboranta Kugela.
Nadaboval napríklad Joeyho Tribbianiho v seriáli "Priatelia", Earla v "Volajú ma Earl", Hanka Moodyho zo seriálu "Californication" a Petra z animovanej série "Griffinovci". Okrem postáv z televíznych seriálov požičal svoj hlas tiež Pauliemu, ktorý je jedným z trojice gangstrov v populárnej českej hre "".
Jeho druhou manželkou je bývalá profesionálna tenistka Jana Rychlá, roz. Pospíšilová, s ktorou má syna Petra. Z predchádzajúceho manželstva s dabingovou herečkou Pavlou Rychlou má dvoch synov.
Jana Brejchová

Jana Brejchová (* 20. január 1940, Praha) je česká herečka.
Životopis.
Jana Brejchová je jedna z najväčších hereckých osobností českého filmu. Jej sestra Hana Brejchová je tiež filmovou herečkou.
Vo filme "Olověný chléb" (hrala tu dievčatko zvané "Píďalka") začala hrať už vo svojich 13 rokoch a od tej doby prešla celým radom pozoruhodných filmových rolí. Medzi jej vôbec najznámejšie a najhodnotnejšie filmové role patrí film "Vlčí jáma" z roku 1957 či "Vyšší princip" z roku 1960 alebo "Mladý muž a bílá velryba" (podľa knižnej predlohy Vladimíra Párala) z roku 1978. Od 70. rokov je tiež divadelnou herečkou. Celoživotné priateľstvo ju spájalo s herečkou Jiřinou Jiráskovou.
Medzi jej životných partnerov patrili Miloš Forman, Ulrich Thein, Vlastimil Brodský, Jaromír Hanzlík a Jiří Zahajský. Z manželstva s Vlastimilom Brodským pochádza dcéra Tereza Brodská, dnes tiež úspešná herečka.
Ázijská kvalifikácia na Majstrovstvá sveta v softbale žien 2014

Ázijská kvalifikácia na Majstrovstvá sveta v softbale žien 2014 bola ázijská kontinentálna kvalifikácia v softbale žien na Majstrovstvá sveta 2014, ktoré bude organizovať Holandsko. Organizovala ju Ázijská softbalová federácia (SCA) a konala sa v Kao-siungu na Taiwane od 25. do 29. novembra 2013, za účasti 6 tímov. Na MS postúpili 3 najlepšie družstvá.
Synagóga v Chomutove

Synagóga v Chomutove bola synagóga, ktorá sa nachádzala asi 300 metrov severne od centra mesta Chomutov, na rohu dnešných ulíc Mostecká a Karla Buriana. Postavená bola v roku 1876 v novorománskom slohu a 9. novembra 1938 došlo k jej vypáleniu počas Krištáľovej noci. Jej trosky boli následne strhnuté v apríli 1939. Na prelome 50. a 60. rokov bol na mieste niekdajšej synagógy postavený bytový dom. Stavbu nič nepripomína.
Lex Luthor

Alexander Joseph "Lex" Luthor je fiktívny superzločinec z komiksov od DC Comics. Luthor je úhlavným nepriateľom Supermana, no vďaka svojmu vysokému postaveniu a moci sa často dostáva do konfliktu aj s inými superhrdinami, ako napr. Batmanom. Postavu vytvorili Jerry Siegel a Joe Shuster a prvýkrát sa objavila v Action Comics #23 v apríli roku 1940. Je to bohatý, mocný a nesmierne inteligentný podnikateľ, ktorého cieľom je zvyčajne zabitie Supermana. Nemá síce žiadne superschopnosti, no často využíva mechanický exoskelet a rôzne technické vynálezy.
Concord (Kalifornia)

Concord (prezývané tiež "Todos Santos") je jedno z najväčších miest v Kalifornii v USA.
Mesto má rozlohu a v roku 2012 malo 124 711 obyvateľov. Nachádza sa zhruba od San Francisca a od San José. 
Leží v teplom podnebnom pásme, kde v lete vystúpi teplota na 30 °C a v zime klesne tesne pod 5 °C. 
Na sever od mesta sa nachádza staršia obytná plocha "Concord" s mnohými domami, ktorá vznikla niekedy počas druhej svetovej vojny. 
Mesto obývajú predovšetkým obyvatelia bielej alebo hispánskej rasy, a je riedko osídlené Afroameričanmi alebo mongoloidnou rasou. Väčšina má svoj pôvod v Spojenom kráľovstve a Írsku.
Mesto je známe aj každoročnými jazzovými festivalmi na pláži "Todos Santos Plaza". V jeho blízkosti sa nachádza aj vojenská stanica z čias druhej svetovej vojny. Má tiež silný obchodný sektor, hlavne v oblastiach predaja automobilov a elektroniky.
Lampos (syn Aigypta)

Lampos ("Lampos") je v gréckej mytológii syn egyptského kráľa Aigypta a jeho manželky Gorgo.
Lampos bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Lampovi potom za manželku vybrali Ókypetu, dcéru Danaa a jeho manželky Pierie. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz splnili všetky a za tento hrozný skutok si po smrti vyslúžili od bohov večný trest nosiť v podsvetí do deravého suda vodu.
Varecha (miešanie)

Varecha (ľudovo vareška) je kuchynský nástroj, používaný na miešanie polievok, omáčok a iných jedál, slúži k premiešavaniu rôznych jedál, alebo na miesenie cesta.
Pri varení alebo smažení sa jedlá miešajú vareškou a tým sa zabraňuje ich pripáleniu alebo prichyteniu k okraju alebo dnu nádoby. Varecha má tvar plochej lyžice s rôzne dlhou rukoväťou. Má kruhový alebo oválny tvar, na jednej strane má často výbežok, ktorý slúži k premiešavaniu jedál v spodnej časti hrnca.
V minulosti sa varechy vyrábali výlučne z dreva, dnes sú na trhu varechy rôznych farieb a tvarov vyrobených z plastov, kovu, či silikónu. V dnešnej dobe sú populárne varešky s teflonovou povrchovou úpravou; sú obľúbené pre vysokú teplotnú odolnosť a nízku priľnavosť povrchu (miešaná zmes sa na varechu nepripáli).
Jad Fair

Jad Fair (* 9. jún 1954, Coldwater, Michigan, USA) je americký spevák a gitarista, známy ako člen rockovej formácie Half Japanese.
Biografia.
Our Band Could Be Your Life: Scenes from the American Indie Underground 1981–1991 – Michael Azerrad (Paperback – 2002)